പാലിയേക്കരയില് 1 മുതല് ടോള് നിരക്ക് കൂട്ടും അഞ്ച് രൂപ മുതല് 50 രൂപ വരെ വര്ധന തൃശൂര് പാലിയേക്കര ടോള്പ്ലാസയില് നിരക്ക് വീണ്ടും വര്ധിപ്പിക്കുന്നു. അഞ്ച് രൂപ മുതല് 50 രൂപ വരെയാണ് വര്ധന. യാത്രാനിരക്കില് 10 മുതല് 50 രൂപവരെ വര്ധനയുണ്ട്. സെപ്തംബര് ഒന്നുമുതല് പ്രാബല്യത്തില് വരും. കാര്, ജീപ്പ്, വാന് വിഭാഗങ്ങള്ക്ക് ഒരു വശത്തേക്ക് 75 രൂപയുയായിരുന്നത് 80 രൂപയാക്കി. ഇരുവശത്തേക്കും 110 രൂപയുണ്ടായിരുന്നത് 120 ആയും വര്ധിപ്പിച്ചു. ചെറുകിട ഭാരവാഹനങ്ങള്ക്ക് ഒരു ദിശയിലേക്ക് 130 രൂപ എന്നത് 140 ആക്കി വര്ധിപ്പിച്ചു. ഒന്നില് കൂടുതല് യാത്രയ്ക്കുള്ള നിരക്ക് 190 രൂപയായിരുന്നത് 205 രൂപയാക്കി. ബസ്, ട്രക്ക് എന്നിവയുടെ ഒരു ദിശയിലേക്കുള്ള നിരക്ക് 255 രൂപയായിരുന്നത് 275 രൂപയായി ഉയര്ത്തി. ഒന്നിലേറെ യാത്രയ്ക്ക് 385 രൂപയായിരുന്നത് 415 രൂപയാക്കി വര്ധിപ്പിച്ചു. മള്ട്ടി ആക്സില് വാഹനങ്ങള്ക്ക് ഒരു ദിശയിലേക്ക് 410 രൂപയുണ്ടായിരുന്നത് 445 രൂപയും ഒരു ദിവസം കരാറനുസരിച്ചുള്ള പ്രവര്ത്തികള് പൂര്ത്തീകരിച്ചിട്ടില്ലെന്ന ആക്ഷേപത്തിനിടയിലാണ് ടോള് നിരക്ക് പ്രതിവര്ഷവും വര്ധിപ്പിക്കുന്നത്. 2028 വരെ പാലിയേക്കരയില് ടോള് പിരിക്കാം.